
Dagsorden
1 Velkommen

2 Orientering om mødets formål og forventede resultat – ved Jens Jørgen

3 Udarbejdelse af grundlag for en strategi for arbejdet med biodiversitet i Løgstrup. Vi har et ”gruppearbejde”, hvor vi hver især kommer med punkter vi synes er vigtige for en strategiplan. Vi bruger ”post-it” til vores ideer og vil arbejde frem mod, dels en strategi, dels et slogan. Punktet ledes af Jens Jørgen. 


4 Gennemgang af listen fra den 13.6.2024. Er punkterne beskrevet som ønsket, er der glemt noget og er grupperingen relevant/korrekt. (Punktet behandles, hvis der er tid til det)

5 Eventuelt 


6 Næste møde 


1 Kirsten bød velkommen.

2 Jens Jørgen fortalte om det arbejde, vi skal i gang med. Han omtalte skillelinjen mellem en mission, strategi og en arbejdsplan. Formålet med at lave dette er, at vi skal have et fælles billede af, hvad vi forstår ved at arbejde med Biodiversitet i Løgstrup. 


3 Efter drøftelse af indholdet i en mission/strategiplan/arbejdsplan udarbejdede vi input til en strategiplan. Vi noterede vores tanker/ideer på en ”post-it” og fortalte om baggrunden for de tanker vi havde gjort os. Der var sammenfald mellem flere ideer. Jens Jørgen tog materialet med og vil udarbejde et forslag til en strategiplan på baggrund af de punkter vi kom med. 

4 Punktet fungerer som en status på, hvad vi har arbejdet med siden sidste møde:

	Jens Jørgen
	Opgravning af vejene i forbindelse med kloak separering: Kommunens planer er meget ukonkrete, og strækker sig over 10-årig periode for, hvornår en vej skal graves op. Vi besluttede derfor at arbejde med Biodiversitet uden at tage hensyn til en kommende opgravning.
Vandbassin: Kommunen/Viborg vand (?) er meget samarbejdsvillige. Vi skal komme med forslag til beplantning, og så er det Jens Jørgens opfattelse at de vil følge den. Vibe og Jens Jørgen arbejder videre med en planteplan. 

	Vibe/Jens Jørgen
	Samarbejde med skolen: Vibe og Jens Jørgen har kontakt til skolen med et ønske om et samarbejde for at udbrede kendskabet til biodiversitet til børnene/de unge. Skolen var positiv, og der arbejdes videre med det. 

	Vibe – Kirsten G. - Esther
	Gruppen har arbejdet med området bag det gamle fritidshjem, kaldet ”Den offentlige” og kommet med et meget fint og gennemarbejdet forslag. Der arbejdes videre med kontant til kommunen for at få tilladelse til udføre arbejdet. Det er ikke afklaret, om udgiften til etableringen skal hentes i Bio gruppens beløb på Kr. 100.000 eller der søges særskilt til det. Der var opfordring til at finde et andet navn til området. 

	Kirsten M
	Opgaven var at finde priser på en konsulent til at udarbejde en strategiplan, men på mødet blev det besluttet at vi, i hvert fald ind til videre, selv laver planen. Det skal nævnes, at kontakten var til Hedeselskabet, og herfra blev det oplyst at prisen kan gå fra Kr. 25.000 for en overordnet skitse til mindst kr. 100.000 for en detaljeret plan.

	Anne
	Opgaven vedrører området ved indkørslen til byen, ved tanken.  Anne har undersøgt, hvem der ejer det, og det er Vejdirektoratet. Ønsket er at der kommer blomster i området, og det er oplyst at det skal luges 6 gange det første år. Da der er tale om 800 m2 er det ikke mulige, så der arbejdes med at finde en anden løsning

	Uffe
	Vores tiltag skal formidles, og Uffe har set på, hvordan det er gjort andre steder. Skiltene på Naturskolen er gode. Uffe kontakter kommunen for flere oplysninger om skiltene, og om de vil lave dem til os, aktuelt til ”Den offentlige”, hvis vi får lov til at lave det der er foreslået.


                                           

5 Til orientering blev det oplyst, at der er et arrangement på Foulum der hedder ”Fremtidens Proteinforsyning for mennesker og dyr”
Den 2.9.24 kl. 17 til 20,
som måske kan interessere deltagerne i biogruppen.

6 Næste møde 23. september kl. 19.15 -21.15



Referent Kirsten Mougaard








